கிமு 2181-இல் பழைய எகிப்து இராச்சியம் சீர்குலைவடைந்ததைத் தொடர்ந்து எகிப்திய இராச்சியம் முழுவதும் பல சிற்றரசுகள் கிளைத்தன. இக்காலத்தை எகிப்தின் முதல் இடைநிலைக் காலம் (First Intermediate Period) என்பவர் எகிப்தின் முதல் இடைநிலைக் காலத்தின் முடிவில் 10 மற்றும் 11வது வம்ச மன்னர்கள், எகிப்து இராச்சியத்தை கைப்பற்றும் போட்டியில் களத்தில் நின்றது. தீபை நகரத்தை தலைநகராகக் கொண்டு தெற்கு எகிப்தை ஆண்ட 11வது அரச மரபின் மன்னர் இரண்டாம் மெண்டுகோதேப் , வடக்கு எகிப்தை ஆண்டு கொண்டிருந்த 10-வது வம்சத்தினரை வென்று கிமு 2055ல் தீபை நகரத்தில் அரியணை ஏறினார். இவர் எகிப்தை ஒருங்கிணைத்து ஒரு குடையின் கீழ் ஆண்டார்.
இரண்டாம் மெண்டுகோதேப் மத்திய கால எகிப்திய இராச்சியத்தை நிறுவியவர் ஆவார்.

இரண்டாம் மெண்டுகோதேப் நுபியா (தற்கால சூடான்) மற்றும் சினாய் தீபகற்பம் மீது படையெடுத்து இராச்சியத்தை விரிவாக்கினார்.எகிப்திய இராச்சியத்தின் மீது தன் ஆதிக்கத்தை நிலைநாட்ட, எகிப்திய வழக்கப்படி, தன்னையே கடவுளாக அறிவித்துக் கொண்டார்.மன்னர் இரண்டாம் மெண்டுகோதேப்பின் 51 ஆண்டு கால ஆட்சிக்குப் பிறகு மறைந்த பின், அவரது மகன் மூன்றாம் மெண்டுகோதேப் பார்வோனாக முடி சூட்டிக்கொண்டார்.

பனிரெண்டு ஆண்டுகள் ஆண்ட மூன்றாம் மெண்டுகோதேப், மெசொப்பொத்தேமியா மற்றும் பாரசீக இராச்சியங்களிடமிருந்து எகிப்தை பாதுகாக்க, எகிப்தின் கிழக்கு பகுதி முழுவதிலும் நகரங்களையும், கோட்டைகளையும் கட்டினார். மேலும் செங்கடலில் போர்க்கப்பல்கள் கட்டும் துறைமுகம் அமைத்தார். மூன்றாம் மெண்டுகோதப்பிற்கு ஆட்சிக்கு வந்த நான்காம் மெண்டுகோதப்பின் ஆட்சிக் காலம் குறித்த செய்திகள் பண்டைய எகிப்திய வரலாற்று குறிப்புகளில் இடம் பெறவில்லை.

கலை
11வது வம்ச ஆட்சியில் எகிப்திய இராச்சியத்தின் ஒருங்கிணைப்பு
எகிப்தின் இரண்டாம் இடைநிலை காலத்தின் வீழ்ச்சி
எகிப்தின் பனிரெண்டாம் வம்சம்